
RAPORT PRIVIND SITUAŢIA HIDROMETEOROLOGICĂ

ŞI A CALITAŢII MEDIULUI

în intervalul 14.09.2026, ora 08.00 – 15.09.2026, ora 08.00

I.
SITUAŢIA HIDROMETEOROLOGICĂ
1. Situaţia și prognoza hidrologică pe râurile interioare și Dunăre, din 15.09.2026, ora 08.00

RÂURI: 

Debitele au fost relativ staționare, exceptând râurile din bazinele hidrografice: Vișeu, Someșul Mare, Suceava, Trotuș, bazinul superior al Mureșului, unde au fost în scădere. 

Pe cursul inferior al Mureșului și pe cursul Someșului, aval Dej, debitele au fost în creștere prin propagare. 

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul superior și mijlociu al Ialomiței și mai mici (sub 30%) pe râurile din bazinele hidrografice: Iza, Tur, Crasna, Barcău, Crișuri, Arieș, Bega, Timiș, Bârzava, Moravița, Caraș, Nera, Cerna, Rm. Sărat, Putna, Bârlad, bazinul inferior al Someșului, pe cursul superior și mijlociu al Siretului, pe cursul superior al Prutului și pe unii afluenți ai acestuia, pe unii afluenți din bazinele Jiului, Oltului, Argeșului, Trotușului și pe râurile din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi, în general, staționare, exceptând râurile din bazinele hidrografuce: Vișeu, Someșul Mare, Trotuș și bazinul superior al Mureșului, unde vor fi, în general în scădere.  

Sunt posibile ușoare creșteri, izolate, de niveluri și debite, pe unele râuri mici din zonele de deal și de munte, datorită precipitațiilor, slabe cantitativ, prognozate.

Nivelurile pe râuri la stațiile hidrometrice se vor situa sub COTELE DE ATENȚIE.

DUNARE:
Debitul la intrarea în țară (secțiunea Baziaș) în intervalul 14 – 15.09.2026 a fost staționar, având valoarea de 1250 m3/s, sub media multianuală a lunii septembrie (3800 m3/s). 

În aval de Porţile de Fier debitele au fost în în scădere pe sectorul Gruia – Oltenița și la Cernavodă și  relativ staționare  la Călărași și pe sectorul Hârșova – Tulcea.

Debitul la intrarea în țară (secțiunea Baziaș) va fi în ușoară creștere (1300 m3/s).

În aval de Porţile de Fier debitele vor fi în ușoară creștere pe sectoarele Gruia – Bechet și Brăila – Galați, staționare pe sectoarele Corabia – Tr. Măgurele, Cernavodă – Vadu Oii și Isaccea – Tulcea și în scădere pe sectoarele Zimnicea – Călărași.

2. Situaţia meteorologică în intervalul 14.09.2026, ora 08.00 – 15.09.2026, ora 08.00

În ţara, valorile termice diurne au crescut în majoritatea zonelor, însă vremea s-a menținut mai rece decât în mod obișnuit pentru această dată în jumătatea estică a țării și în extremitatea de vest, iar în rest a devenit normală termic. Cerul a avut înnorări temporare și a plouat slab, pe arii restrânse în Dobrogea, Moldova și izolat la munte, în Banat, Crișana, Transilvania și în Muntenia. Vântul a suflat slab și moderat, cu intensificări pe parcursul zilei în Dobrogea, cu viteze de 45...55 km/h, dar local și în zona montană înaltă, cu rafale de până la 65 km/h. Temperaturile maxime s-au încadrat între 17 grade la Întorsura Buzăului și 28 de grade la Drobeta-Turnu Severin și Calafat, iar la ora 6 se înregistrau valori termice cuprinse între 4 grade la Miercurea Ciuc și 18 grade la Drobeta-Turnu Severin, Târgu Jiu și Calafat. Dimineața și noaptea pe alocuri s-a format ceață în Crișana, Maramureș și în Transilvania.
Observație: au fost emise 2 atenționări cod galben pentru fenomene meteorologice periculoase imediate .
La Bucureşti, valorile termice diurne au crescut, însă s-au menținut ușor sub cele specifice datei.C erul a avut înnorări temporare, iar vântul a suflat slab până la moderat. Temperatura maximă a fost de 23 de grade la Afumați și Băneasa și 25 de grade la Filaret, iar la ora 6 se înregistrau 10 grade la Băneasa, 11 grade la Afumați și 12 grade la Filaret.
3. Prognoza meteorologică în intervalul 15.09.2026, ora 08.00 – 16.09.2026, ora 08.00

În ţara, valorile termice vor crește ușor și se vor situa în jurul celor specifice datei în majoritatea zonelor. Cerul va fi variabil, cu înnorări și ploi slabe (cantități de apă de 1...4 l/mp) local la munte și izolat în restul țării. Vântul va sufla slab și moderat. Temperaturile maxime se vor încadra între 20 și 28 de grade, cu cele mai mari valori în extremitatea de sud-vest și sud a teritoriului, iar cele minime vor fi cuprinse între 6 grade în depresiunile Carpaților rientali și 16 grade pe litoral. Dimineața și noaptea pe alocuri va fi ceață.
La Bucureşti, vremea va fi normală termic. Cerul va avea înnorări temporare, însă probabilitatea de ploaie va fi redusă. Vântul va sufla slab până la moderat. Temperatura maximă va fi de 25...26 de grade, iar cea minimă de 10...13 grade.
II.
CALITATEA APELOR
2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Sistemul de Gospodărire a Apwelor Satu Mare informează în data de 14.09.2026 că în urma unei avarii la Stația de Epurare Carei, evacuarea apelor uzate se face direct în cursul de apă a Râului Crasna, stația hidrometrică Berveni, județul Satu Mare, fiind  posibile modificări ale calității cursului de apă (culoare cenușie și miros  de ape insuficient epurate).

Au fost efectuate acțiuni de monitorizare, fiind prelevate probe de apă din secțiunea Berveni. De asemenea s-au dispus operatorului stației de epurare măsuri urgente pentru remedierea avariei și punerea în funcțiune a stației.

Având în vedere situația hidrologică actuală, partea română, va continua monitorizarea sporită a acestei situații critice și va informa partea ungară cu privire la evoluția fenomenului.

2.3. Pe Marea Neagra

Nu au fost semnalate evenimente deosebite.

III.
CALITATEA MEDIULUI

3.1. În domeniul aerului
Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, s-au înregistrat depăşiri ale mediei zilnice de 50 µg/m3 pentru PM10 (pulberi în suspensie cu diametrul sub 10 microni), în data de 11.09.2026, la staţiile cu indicativele TR-3, HD3.
A.N.M.A.P.-D.J.M. Dâmbovița informează că în data de 14.09.2026, la ora 07.50, pe raza localității Bălteni, comuna Conțești, județul Dâmbovița, a fost semnalat un incendiu cu degajări mari de fum, în care au ars cca 5 tone de deșeuri menajere depozitate ilegal și vegetația uscată de pe o suprafaţă de 150 mp. Echipajele I.S.U. Dâmbovița au intervenit pentru stingere. 

Incendiul a fost lichidat în jurul orei 09.00.

3.2. În domeniul solului şi vegetaţiei

Garda Forestieră Râmnicu Vâlcea informează despre producerea în data de 07.09.2026, la ora 16.00, unui incendiu de litieră pe raza Ocolului Silvic Renașterea Pădurii, în zona UAT Jiana, judeţul Mehedinți. A fost afectată o suprafață de 0,5 ha, în fond forestier proprietate privată. Incendiul a fost stins în data de 08.09.2026, la ora 09.00, de personalul silvic, pompieri şi cetăţeni.

Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

Garda Forestieră Timișoara informează despre producerea în data de 09.09.2026, la ora 10.00, unui incendiu de litieră pe raza Ocolului Silvic Bocșa Română, în zona UAT Bocșa judeţul Caraș-Severin. A fost afectată o suprafață de 123,15 ha, în fond forestier proprietate publică a statului. Incendiul a fost stins în data de 13.09.2026, la ora 18.00, de personalul silvic, pompieri şi cetăţeni.

Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

Garda Forestieră Timișoara informează despre producerea în data de 11.09.2026, la ora 09.00, unui incendiu de litieră pe raza Ocolului Silvic Banatul Montan, în zona UAT Goruia, judeţul Caraș-Severin. A fost afectată o suprafață de 60,48 ha, în fond forestier proprietate publică a statului. Incendiul a fost stins în data de 12.09.2026, la ora 18.30, de personalul silvic, pompieri şi cetăţeni.

Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

Garda Forestieră Timișoara informează despre producerea în data de 09.09.2026, la ora 13.00, unui incendiu de litieră pe raza Ocolului Silvic Banatul Montan, în zona UAT Domașnea, judeţul Caraș-Severin. A fost afectată o suprafață de 30 ha, în fond forestier proprietate publică a statului. Incendiul a fost stins în data de 11.09.2026, la ora 14.30, de personalul silvic, pompieri şi cetăţeni.

Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

3.3. În domeniul supravegherii radioactivităţii mediului

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

